Bethune-Cookman College

Bethune-Cookman College (eller BCC) er et historisk afro-amerikansk college i Daytona Beach i Florida i USA. Dr. Mary McLeod Bethune, selv uteksaminert fra Barber-Scotia College da det fremdeles het Scotia Seminary, grunnla i 1904 The Daytona Educational and Industrial Training School for Negro Girls. I 1923 slo det seg sammen med The Cookman Institute of Jacksonville, Florida og ble en high school med blandede klasser. Et år etter, i 1924, ble det tilknyttet Metodistkirken. I 1931 var det blitt et junior college og tok da navnet Bethune-Cookman College. Det ble et 4-års college i 1941, og i 2007 tok det navnet Bethune-Cookman University. Ved høyskolen var det 3 112 studenter og 189 vitenskapelig ansatte i 2006, og skolepengene var samme år US$ 11 792. Det gis eksamen opp til bachelorgradsnivå. Eksterne lenker (en) Offisielt nettsted (en) Offisielt nettsted (en) Bethune-Cookman University – kategori av bilder, video eller lyd på Commons